Сирени
Сирените (Sirenia) са разред едри, растителноядни водни плацентни бозайници. По външен вид напомнят тюлени, но имат опашен плавник и не излизат на суша.

Семейства 
 Dugongidae – Морски крави
 Trichechidae – Ламантинови

Разпространение 
Живеят сред водорасловите ливади близо до морските брегове и в устията на тропическите реки.

Начин на живот и хранене 
Вретенообразното им тяло завършва с гръбно-коремно сплескано удължение, служещо като основен орган за движение. Кожата е груба, тъмнокафиникаво-сива, с четинки, около устата по-гъсти и събрани в снопчета. Подкожният слой от мазнини е много дебел. Сирените имат голяма глава без ушни миди и шия. Чифтните ноздри са разположени в края на муцуната, снабдени с клапи, които се отварят само при вдишване. Те са растителноядни животни. Зъбите и храносмилателната им система са пригодени за смилане на морски водорасли и други водни растения.

Размножаване 
Бременноста при сирените продължава 5 – 6 месеца, а при други видове – около 11 месеца. Те раждат само по едно малко.

Допълнителни сведения 
Морските сирени са много редки флегматични животни, които живеят на неголеми групи. Числеността им непрекъснато намалява.